รัฐบาลไทย-ข่าวทำเนียบรัฐบาล-อภิรดี ลงพื้นที่ติดตามสถานการณ์น้ำท่วมมอบถุงยังชีพที่อยุธยา
วันจันทร์ที่ 6 พฤศจิกายน 2560
อภิรดี ลงพื้นที่ติดตามสถานการณ์น้ําท่วมมอบถุงยังชีพที่อยุธยา
นางอภิรดี ตันตราภรณ์ รัฐมนตรีว่าการกระทรวงพาณิชย์ พร้อมคณะ ลงพื้นที่ติดตามสถานการณ์น้ําท่วมและมอบถุงยังชีพประกอบด้วยข้าวสาร อาหารแห้ง ยากันยุง ฯลฯ แก่ประชาชนผู้ประสบอุทกภัยในพื้นที่ อําเภอบางบาล จังหวัดพระนครศรีอยุธยา
รัฐมนตรีว่าการกระทรวงพาณิชย์เปิดเผยว่า รัฐบาลและกระทรวงพาณิชย์มีความห่วงใยพี่น้องประชาชนที่ประสบภัยน้ําท่วมในหลายพื้นที่ จึงได้สั่งการให้สํานักงานพาณิชย์จังหวัดทุกจังหวัดในพื้นที่ประสบภัยลงพื้นที่ให้ความช่วยเหลือและออกตรวจสอบสถานการณ์ราคาสินค้าอย่างใกล้ชิด ซึ่งขณะนี้พบว่า ปริมาณสินค้ายังมีความพอเพียงกับความต้องการของประชาชน และยังไม่พบการฉวยโอกาสขึ้นราคาสินค้าแต่อย่างใด
นอกจากนี้ ได้เตรียมมาตรการรองรับภายหลังน้ําลดโดยมอบหมายให้กรมการค้าภายใน ประสานผู้ผลิตผู้จําหน่ายและผู้ประกอบการค้าปลีกค้าส่งจัดส่งสินค้าอุปโภค บริโภค ที่จําเป็นให้มีการกระจายสินค้าอย่างทั่วถึงและเพียงพอต่อความต้องการ เช่น ผลิตภัณฑ์ทําความสะอาด วัสดุก่อสร้าง ของใช้ประจําวัน และ ขอความร่วมมือห้างค้าส่ง ค้าปลีกสมัยใหม่ จัดกิจกรรมลดราคาสินค้า รวมทั้งจัดธงฟ้าราคาประหยัดในจังหวัดที่ประสบภัยน้ําท่วม ขณะเดียวกันได้เตรียมรถจําหน่ายสินค้าธงฟ้าเคลื่อนที่(Mobile Unit) นําสินค้าอุปโภคบริโภคที่จําเป็นต่อการครองชีพ ไปจําหน่ายในพื้นที่ด้วย
ส่วนการเยียวยาภาคธุรกิจ ได้ออกมาตรการบรรเทาความเดือนร้อนแก่ผู้ประกอบธุรกิจที่ได้รับผลกระทบจากเหตุอุทกภัยใน 19 จังหวัด ได้แก่ เชียงใหม่ ตาก สุโขทัย พิจิตร นครสวรรค์ อุทัยธานี สิงห์บุรี ลพบุรี อ่างทอง พระนครศรีอยุธยา ปทุมธานี ชัยนาท สุพรรณบุรี หนองบัวลําภู ขอนแก่น มหาสารคาม กาฬสินธุ์ ร้อยเอ็ด และอุบลราชธานี รวมถึงเขตประสบพิบัติภัยน้ําท่วมอื่นๆ เพิ่มเติม มีผลตั้งแต่วันที่ 1 พฤศจิกายน - 31 ธันวาคม 2560 โดยมีมาตรการช่วยเหลือธุรกิจใน 4 แนวทางหลัก ดังนี้
1) ผ่อนผันการแจ้งบัญชีและเอกสารประกอบการลงบัญชีสูญหายหรือเสียหาย ซึ่งตามพระราชบัญญัติการบัญชี พ.ศ. 2543 กําหนดให้แจ้งภายใน 15 วัน นับแต่วันที่ทราบหรือควรทราบถึง การสูญหายหรือเสียหายให้สามารถยื่นล่าช้าและสามารถใช้เป็นหลักฐานกรณีถูกเรียกตรวจบัญชีได้ ทั้งนี้ ธุรกิจสามารถแจ้งบัญชีและเอกสารที่ใช้ประกอบการลงบัญชีสูญหายหรือเสียหาย ผ่านทางระบบอิเล็กทรอนิกส์ (e-Permit) ได้ทางเว็บไซต์กรมพัฒนาธุรกิจการค้าwww.dbd.go.th
2) ผ่อนผันการยื่นจดทะเบียนของนิติบุคคลที่ต้องยื่นจดทะเบียนภายในระยะเวลาที่กฎหมายกําหนดให้สามารถยื่นล่าช้ากว่าที่กฎหมายกําหนดได้
3) ผ่อนผันการยื่นงบการเงินประจําปี สําหรับธุรกิจที่มีหน้าที่ต้องยื่นงบฯ ต่อสํานักงานกลางบัญชี หรือสํานักงานบัญชีประจําท้องที่ในช่วงที่เกิดอุทกภัย โดยสามารถยื่นล่าช้ากว่าที่กฎหมายกําหนดได้
4) จัดตั้งศูนย์บริการรับจดทะเบียน ณ ส่วนจดทะเบียนธุรกิจกลาง กรมพัฒนาธุรกิจการค้า เพื่ออํานวยความสะดวกในการยื่นขอจดทะเบียนให้กับนิติบุคคลที่มีสํานักงานแห่งใหญ่ตั้งอยู่ใน 19 จังหวัด ที่ประสบอุทกภัยและจังหวัดที่ประกาศเป็นเขตภัยพิบัติเพิ่มเติม
รัฐมนตรีว่าการกระทรวงพาณิชย์กล่าวอีกว่า จังหวัดอยุธยาได้รับผลกระทบจากน้ําท่วมรวม 9 อําเภอ 126 ตําบล 756 หมู่บ้าน 55,851 ครัวเรือน มีพื้นที่การเกษตรเสียหาย 4,305 ไร่ แบ่งเป็นพื้นที่ปลูกข้าว ประมาณ 2,101 ไร่ นอกนั้นเป็นพื้นที่สวนและอื่นๆ ส่วนอําเภอบางบาลได้รับผลกระทบรวม 16 ตําบล 102 หมู่บ้าน 8,973 ครัวเรือน ทั้งนี้จังหวัดได้มีการให้ความช่วยเหลือในเบื้องต้น เช่น เครื่องสูบน้ํา สุขาเครื่องที่ เต็นท์ กระสอบทรายอาหาร น้ําดื่ม ยาสามัญประจําบ้าน ซึ่งได้กําชับพาณิชย์จังหวัดอยุธยาให้ติดตามตรวจสอบสถานการณ์ราคาสินค้าอย่าให้เกิดการกักตุน หรือฉวยโอกาสขึ้นราคาสินค้า และจัดแผนให้ความช่วยเหลือหลังน้ําลด เช่น จัดธงฟ้าราคาประหยัด จัดรถจําหน่ายสินค้าธงฟ้าเคลื่อนที่ เข้าไปในพื้นที่ที่ได้รับผลกระทบ